pythainlp/thai-wiki-dataset-v4 huggingface dataset:
แขวงทับช้าง

ทับช้าง เป็นแขวงแขวงหนึ่งในเขตสะพานสูง กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 สภาพพื้นที่โดยทั่วไปเป็นเขตที่อยู่อาศัยหนาแน่นน้อยผสมผสานพื้นที่เกษตรกรรม
ประวัติ.
แขวงทับช้างในอดีตเป็นท้องที่ตอนเหนือของแขวงประเวศ เขตพระโขนง ต่อมาในวันที่ 9 พฤศจิกายน พ.ศ. 2532 กระทรวงมหาดไทยได้จัดตั้งเขตประเวศแยกจากเขตพระโขนง โดยโอนแขวงประเวศมาขึ้นกับเขตนี้ด้วย จากนั้นเมื่อวันที่ 21 พฤศจิกายน พ.ศ. 2540 กระทรวงมหาดไทยได้เปลี่ยนแปลงเขตการปกครองในบริเวณนี้อีกครั้ง โดยตัดท้องที่แขวงประเวศส่วนที่อยู่ทางทิศเหนือของถนนมอเตอร์เวย์มาขึ้นกับเขตสะพานสูงที่จัดตั้งขึ้นใหม่ และกรุงเทพมหานครได้ผนวกแขวงประเวศส่วนนี้เข้าเป็นส่วนหนึ่งของแขวงสะพานสูงไปพร้อมกันเพื่อความชัดเจนด้านการปกครอง จนกระทั่งในวันที่ 26 กรกฎาคม พ.ศ. 2560 กรุงเทพมหานครได้แยกท้องที่ตอนใต้ของแขวงสะพานสูง (ซึ่งเดิมเป็นแขวงประเวศ) ออกมาจัดตั้งเป็น แขวงทับช้าง
ที่ตั้งและอาณาเขต.
แขวงทับช้างตั้งอยู่ทางตอนใต้ของเขตสะพานสูง มีอาณาเขตติดต่อกับเขตการปกครองข้างเคียงดังนี้
การคมนาคม.
ถนนสายหลักในพื้นที่แขวงทับช้าง ได้แก่
ถนนสายรองและทางลัดในพื้นที่แขวงทับช้าง ได้แก่
แขวงราษฎร์พัฒนา

ราษฎร์พัฒนา เป็นแขวงแขวงหนึ่งในเขตสะพานสูง กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 สภาพพื้นที่โดยทั่วไปเป็นเขตที่อยู่อาศัยหนาแน่นน้อย บางแห่งเป็นพื้นที่เกษตรกรรม
ประวัติ.
แขวงราษฎร์พัฒนาเดิมเป็นส่วนหนึ่งของแขวงสะพานสูง เขตบางกะปิ ต่อมาในวันที่ 4 กันยายน พ.ศ. 2532 กระทรวงมหาดไทยได้จัดตั้งเขตบึงกุ่มแยกจากเขตบางกะปิ โดยกำหนดให้แขวงสะพานสูงอยู่ในท้องที่การปกครองของเขตนี้ด้วย จากนั้นเมื่อวันที่ 21 พฤศจิกายน พ.ศ. 2540 กระทรวงมหาดไทยได้เปลี่ยนแปลงเขตการปกครองในบริเวณนี้อีกครั้ง โดยโอนแขวงสะพานสูงมาขึ้นกับเขตสะพานสูงที่จัดตั้งขึ้นใหม่ จนกระทั่งในวันที่ 26 กรกฎาคม พ.ศ. 2560 กรุงเทพมหานครได้แยกท้องที่ทางทิศตะวันออกเฉียงเหนือของแขวงสะพานสูงออกมาจัดตั้งเป็น แขวงราษฎร์พัฒนา โดยนำชื่อถนนราษฎร์พัฒนาที่ตัดผ่านพื้นที่มาใช้เป็นชื่อแขวง
ที่ตั้งและอาณาเขต.
แขวงราษฎร์พัฒนาตั้งอยู่ทางทิศตะวันออกเฉียงเหนือของเขตสะพานสูง มีอาณาเขตติดต่อกับเขตการปกครองข้างเคียงดังนี้
การคมนาคม.
ถนนสายหลักในพื้นที่แขวงราษฎร์พัฒนา ได้แก่
ถนนสายรองและทางลัดในพื้นที่แขวงราษฎร์พัฒนา ได้แก่
แขวงคลองบางพราน

คลองบางพราน เป็นแขวงหนึ่งในเขตบางบอน กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 สภาพพื้นที่โดยทั่วไปเป็นเขตที่อยู่อาศัยหนาแน่นน้อยและหนาแน่นปานกลาง บางส่วนเป็นเขตพาณิชยกรรม
ประวัติ.
ท้องที่แขวงคลองบางพรานในอดีตเป็นส่วนหนึ่งของแขวงบางบอน เขตบางขุนเทียน ต่อมาในวันที่ 6 มีนาคม พ.ศ. 2541 กระทรวงมหาดไทยได้โอนแขวงบางบอนมาขึ้นกับเขตบางบอนที่จัดตั้งขึ้นใหม่ จนกระทั่งในวันที่ 26 กรกฎาคม พ.ศ. 2560 กรุงเทพมหานครได้ประกาศยุบเลิกแขวงบางบอนและจัดตั้งแขวงใหม่ 4 แขวงโดยใช้ถนนกาญจนาภิเษกฟากตะวันออกและถนนเอกชัยฟากเหนือเป็นแนวแบ่งเขตระหว่างกัน พื้นที่แขวงทางด้านตะวันออกเฉียงเหนือตอนบนของแขวงบางบอนเดิมได้รับการตั้งชื่อว่า แขวงคลองบางพราน ตามชื่อคลองบางพรานที่ไหลผ่านพื้นที่ในแนวทิศตะวันออกเฉียงเหนือ-ทิศตะวันตกเฉียงใต้
ที่ตั้งและอาณาเขต.
แขวงคลองบางพรานตั้งอยู่ทางทิศตะวันออกเฉียงเหนือของเขตบางบอน มีอาณาเขตติดต่อกับเขตการปกครองข้างเคียงดังนี้
การคมนาคม.
ถนนสายหลักในพื้นที่แขวงคลองบางพราน ได้แก่
ถนนสายรองและทางลัดในพื้นที่แขวงคลองบางพราน ได้แก่
อุสมาน แดมเบเล

มาซูร์ อุสมาน แดมเบเล (เกิด 15 พฤษภาคม ค.ศ. 1997) เป็นนักฟุตบอลอาชีพชาวฝรั่งเศส ปัจจุบันลงเล่นในตำแหน่งกองหน้า ให้แก่ปารีแซ็ง-แฌร์แม็ง สโมสรในลีกเอิง และทีมชาติฝรั่งเศส
แดมเบเลเกิดที่ แวร์นง แดมเบเลเริ่มอาชีพของเขาที่ แรแน ก่อนเข้าร่วมทีม โบรุสซีอาดอร์ทมุนด์ ในปี ค.ศ. 2016 เขาช่วยให้ทีมชนะเลิศเดเอ็ฟเบ-โพคาล ซึ่งเขาทำประตูชัยในรอบชิงชนะเลิศช่วยให้เสือเหลืองเอาชนะไอน์ทรัคท์ฟรังค์ฟวร์ท 1–2 ในปีต่อมา เขาย้ายไปบาร์เซโลนา ด้วยค่าตัว 105 ล้านยูโร กลายเป็นนักเตะค่าตัวแพงที่สุดในโลกเป็นอันดับที่ 2 ร่วมกับปอล ปอกบา เขาคว้าดับเบิลแชมป์ทั้งลาลีกา และโกปาเดลเรย์ ในฤดูกาลแรกที่ได้รับบาดเจ็บเป็นส่วนใหญ่
หลังจากลงเล่นลงเล่น 20 นัด และทำ 5 ประตูในระดับเยาวชนให้กับทีมชาติฝนั่งเศส แดมเบเล ได้ลงเล่นกับทีมชุดใหญ่เป็นครั้งแรกในปี ค.ศ. 2016 เขาลงเล่น 4 นัดและช่วยให้ทีมชนะเลิศฟุตบอลโลก 2018 ที่ประเทศรัสเซีย รวมถึงทีมที่แข่งขันฟุตบอลชิงแชมป์แห่งชาติยุโรป 2020 ซึ่งเขาได้ลงเล่นเพียงสองนัดแล้วบาดเจ็บ ซึ่งฝรั่งเศสตกรอบก่อนรองชนะเลิศ
ซอ ฮโย-ว็อน

ซอ ฮโย-ว็อน (เกิด 10 พฤษภาคม ค.ศ. 1987) เป็นนักกีฬาเทเบิลเทนนิสชาวเกาหลีใต้ เธอเข้าแข่งขันในโอลิมปิกฤดูร้อน 2016 และสามารถเข้าสู่รอบที่สามของการแข่งขันหญิงเดี่ยว และเป็นส่วนหนึ่งของทีมเกาหลีใต้ในการแข่งขันทีมหญิง
สาระแน เลิฟยูววว

สาระแน เลิฟยูววว  เป็นภาพยนตร์ไทยที่ออกฉายในปี พ.ศ. 2560 แนวคอมเมดี กำกับโดย เกียรติศักดิ์ อุดมนาค นำแสดงโดย เกียรติศักดิ์ อุดมนาค, มาริโอ้ เมาเร่อ และ เฉลิมพล ฑิฆัมพรธีรวงศ์ กำหนดออกฉายในวันที่ 24 สิงหาคม พ.ศ. 2560
เรื่องย่อ.
ภาพยนตร์สาระแนเลิฟยูววว ถือเป็นการกลับมาของหนังสาระแนครับ เราได้รับโอกาสจากค่ายหนังคุณภาพน้องใหม่อย่าง เทค ไทยแลนด์ (Tech Thailand) ของคุณหนึ่ง อัครพล เตชะรัตนประเสริฐ ให้นำกลับมาปัดฝุ่นคืนจอกันอีกครั้งครับ เนื้อหาของสาระแนเวอร์ชั่นนี้ก็จะเป็นเรื่องราวการไล่ล่าล้างแค้นแอ็คชั่นโหดมันส์ฮา ซึ่งได้เริ่มต้นขึ้นเมื่อสองเพื่อนซี้อย่าง “หรั่งเร็ว” ที่รับบทโดยคุณวิลลี่ แมคอินทอช และ “เป้ง เป้าตุง” ที่รับบทโดยผม เสนาหอย เกียรติศักดิ์ อุดมนาคเองครับ ซึ่งทั้งสองคนนี้คือนักโทษข้อหาอุกฉกรรจ์คดีโจรกรรมเพชรเดือนเก้า เพชรที่มีมูลค่ามหาศาล ได้แหกคุกที่มีมาตรการป้องกันอย่างแน่นหนา เพื่อไปตามหาเพชรเดือนเก้าที่เกิดการพลัดหลงกับพวกเขาระหว่างถูกตํารวจเข้าจับกุม พร้อมกับการคิดจะล้างแค้นคนที่แอบฉกเพชรเดือนเก้าของพวกเขาไปครอบครอง และเรื่องราวความสนุกสนานก็ได้เริ่มต้นจากจุดนี้เองครับ โดยเราได้ดารานักแสดงชื่อดังมาร่วมสร้างความสนุกสนาน แอ็คชั่น โหด มันส์ ฮา หักหลัง ล้างแค้น เซอร์ไพรส์กันอย่างล้นหลาม ทั้งพระเอกสุดฮ็อต มาริโอ้ เมาเร่อ , จียอน , ต้นหอม , ซัน ประชากร, แจ็ค แฟนฉัน , ซาร่า เอเอฟ , นิกกี้ ณฉัตร , ป๋อง กพล , แปม ไกอา และคนอื่น ๆ อีกคับคั่งครับ ฝากรอติดตามหนัง “สาระแนเลิฟยูววว” พร้อมกันทั่วประเทศ 24 สิงหาคมที่จะถึงนี้กันด้วยนะครับ”
เจ้าชายคาร์ล เบอร์นาดอตต์

เจ้าชายคาร์ล แบร์นาด็อต (10 มกราคม ค.ศ. 1911 - 27 มิถุนายน ค.ศ. 2003) พระองค์เป็นที่รู้จักในชื่อ คาร์ล จูเนียร์  ทรงเป็นพระราชมาตุลา (น้า) ใน ในพระมหากษัตริย์ 3 พระองค์ คือ
พระประวัติ.
เจ้าชายคาร์ล เป็นพระโอรสพระองค์เล็กและพระองค์เดียวใน เจ้าชายคาร์ล ดยุกแห่งเวสเตร์เกิตลันด์ กับ เจ้าหญิงอิงเงอร์บอร์กแห่งเดนมาร์ก ดัชเชสแห่งเวสเตร์เกิตลันด์ เป็นพระราชนัดดาใน สมเด็จพระเจ้าออสการ์ที่ 2 แห่งสวีเดน เดิมทรงดำรงพระอิสริยยศที่ เจ้าชายคาร์ล ดยุกแห่งเอิสเตร์เกิตลันด์ (Prince Duke of Östergötland)
พระองค์ทรงมีพระเชษฐภคินี 3 พระองค์ คือ เจ้าหญิงมาร์กาเรธาแห่งเดนมาร์ก, เจ้าหญิงมาร์ธาแห่งสวีเดน และอัสตริดแห่งสวีเดน
เสกสมรสและออกจากฐานันดร.
พระองค์เสกสมรสครั้งแรกกับ เอเลนา ในวันที่ 6 กรกฎาคม ค.ศ. 1937 ณ สวีเดน พระองค์ต้องลาออกจากฐานันดรและสละสิทธิในการสืบราชบัลลังก์แห่งสวีเดนและใช้พระนามที่ เจ้าชายคาร์ล แบร์นาด็อต โดยมีธิดาร่วมกัน 1 ท่านคือ เคาน์เตสมาเดอลีน และทรงหย่ากับพระชายาคนแรกเมื่อ ค.ศ. 1951
ต่อมาทรงเสกสมรสครั้งที่ 2 กับ แอนน์ มาร์กาเรธา ลาซซัน เมื่อวันที่ 1 พฤศจิกายน ค.ศ. 1954 ต่อมาทรงหย่าเมื่อปี ค.ศ. 1961 และเสกสมรสครั้งสุดท้ายกับ คริสติน ลีเวอร์ลูด (ต่อมา:เจ้าหญิงคริสติน เบอร์นาดอตต์) โดยเสกสมรสที่ สถานทูตสวีเดน ราบัต โมร็อกโก
สิ้นพระชนม์.
เจ้าชายคาร์ล เบอร์นาดอตต์ สิ้นพระชนม์ด้วยโรคพระชรา ณ ประเทศสเปน สิริพระชันษา 92 ปี
พญานาค

พญานาค หรือ นาคราช ("นาคราช") หมายถึง นาคผู้เป็นใหญ่ นาคผู้เป็นหัวหน้า ตามความเชื่อในศาสนาแบบอินเดีย คล้ายกับพญามังกรตามคติศาสนาชาวบ้านจีน
ศาสนาพุทธ.
พระไตรปิฎกภาษาบาลีกล่าวถึงพญานาคหลายตน เช่น
ในอรรถกถา กล่าวถึงพญานาคอื่น ๆ เช่น 
ศาสนาฮินดู.
ในศาสนาฮินดู มีนาค 3 ตนที่ได้ชื่อว่าพญานาค ได้แก่ เศษะ วาสุกี และ ตักษกะ ทั้งหมดเป็นบุตรของฤๅษีกัศยปะกับนางกัทรู
พรรคกรรมกรชาติสังคมนิยมบัลแกเรีย

พรรคกรรมกรชาติสังคมนิยมบัลแกเรีย  เป็นพรรคการเมืองนิยมแนวชาติสังคมนิยมของราชอาณาจักรบัลแกเรีย
เป็นหนึ่งในจำนวนกลุ่มต่อต้านยิวที่จะปรากฏอยู่ในประเทศบัลแกเรียในช่วงภายหลังของการขึ้นสู่อำนาจของอดอล์ฟ ฮิตเลอร์ในประเทศเยอรมนี,ด้วยกลุ่มอื่นๆที่โดดเด่น รวมทั้งสหภาพแห่งกองทหารชาติบัลแกเรียและ Ratniks พรรคนี้ถูกจัดตั้งขึ้นโดย ดร. Hristo Kunchev หรือ Kuntscheff ในปี ค.ศ. 1932,ซึ่งได้ไปศึกษาเวชภัณฑ์ในเบอร์ลิน.พรรคนี้ได้พยายามทำการลอกเลียนแบบพรรคนาซีโดยการใช้นโยบายชาติสังคมนิยม,เครื่องหมายสวัสติกะและสัญลักษณ์อื่นๆของพรรคเยอรมัน.แตกต่างจากคู่แข่งที่มีจุดยืนฝ่ายขวาสุดเหมือนสหภาพแห่งกองทหารชาติบัลแกเรียและ Ratniks.ซึ่งไม่ใช่กลุ่มที่มีอิทธิพลมากและมีสมาชิกที่ค่อนข้างเล็ก.พรรคนี้ได้ตีหนังสือพิมพ์ที่ชื่อว่า Attack!,ซึ่งคล้ายกับหนังสือ Der Angriff ของโยเซฟ เกิบเบลส์ ภายหลังจากพรรคคอมมิวนิสต์บัลแกเรียได้ก่อตั้งสาธารณรัฐประชาชนบัลแกเรีย.พรรคกรรมกรชาติสังคมนิยมบัลแกเรียได้กลายเป็นพรรคที่ผิดกฏหมาย
สันนิบาตชนเยอรมันอเมริกัน

สันนิบาตชนเยอรมันอเมริกัน (ย่อ: AV) เป็นองค์กรนาซีอเมริกันที่จัดตั้งขึ้นในปี ค.ศ. 1936 เพื่อสืบทอดองค์กรมิตรของเยอรมนีใหม่ (Friends of New Germany-FONG) ซึ่งเป็นชื่อใหม่ที่ได้รับเลือกให้เป็นกลุ่มของชาวอเมริกัน ภายหลังจากที่ถูกวิพากษ์วิจารณ์ว่า เป็นองค์กรไม่รักชาติ บุนด์เป็นองค์กรที่มีสมาชิกเป็นพลเมืองอเมริกันเชื้อสายเยอรมันเท่านั้น โดยเป้าหมายหลักขององค์กรคือการส่งเสริมภาพลักษณ์ที่ดีของนาซีเยอรมนี
แขวงคลองบางบอน

คลองบางบอน เป็นแขวงแขวงหนึ่งในเขตบางบอน กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 สภาพทั่วไปเป็นย่านการค้าและเขตที่อยู่อาศัยหนาแน่นน้อยถึงหนาแน่นปานกลาง ผังเมืองรวมกรุงเทพมหานคร พ.ศ. 2556 ได้กำหนดให้พื้นที่บางส่วนในแขวงนี้เป็นพื้นที่อุตสาหกรรมด้วย
ประวัติ.
ท้องที่แขวงคลองบางบอนในอดีตเป็นส่วนหนึ่งของแขวงบางบอน เขตบางขุนเทียน ต่อมาในวันที่ 6 มีนาคม พ.ศ. 2541 กระทรวงมหาดไทยได้โอนแขวงบางบอนมาขึ้นกับเขตบางบอนที่จัดตั้งขึ้นใหม่ จนกระทั่งในวันที่ 26 กรกฎาคม พ.ศ. 2560 กรุงเทพมหานครได้ประกาศยุบเลิกแขวงบางบอนและจัดตั้งแขวงใหม่ 4 แขวงโดยใช้ถนนกาญจนาภิเษกฟากตะวันออกและถนนเอกชัยฟากเหนือเป็นแนวแบ่งเขตระหว่างกัน พื้นที่แขวงทางด้านตะวันออกเฉียงเหนือตอนล่างของแขวงบางบอนเดิมได้รับการตั้งชื่อว่า แขวงคลองบางบอน ตามชื่อคลองบางบอนที่ไหลผ่านพื้นที่ในแนวทิศตะวันออกเฉียงเหนือ-ทิศตะวันตกเฉียงใต้
ที่ตั้งและอาณาเขต.
แขวงคลองบางบอนตั้งอยู่ทางทิศตะวันออกเฉียงเหนือของเขตบางบอน มีอาณาเขตติดต่อกับเขตการปกครองข้างเคียงดังนี้
การคมนาคม.
ถนนสายหลักในพื้นที่แขวงคลองบางบอน ได้แก่
ถนนสายรองและทางลัดในพื้นที่แขวงคลองบางบอน ได้แก่
ลัทธิตงปา

ลัทธิตงปา (น่าซี: "²dto¹mba"; "ผู้มีปัญญา", #เปลี่ยนทาง ; "ลัทธิปาแห่งตะวันออก") เป็นลัทธิและเป็นคำเรียกปุโรหิตตามคติความเชื่อของชาวน่าซี ชาติพันธุ์ที่ตั้งถิ่นฐานทางตะวันตกเฉียงใต้ของประเทศจีน โดยลัทธิตงปามีลักษณะอย่างเดียวกับศาสนาเพินของชาวทิเบต ถือเป็นอัตลักษณ์ด้านวัฒนธรรมและวรรณกรรมของชาวน่าซี
ประวัติ.
ลัทธิตงปามีรากฐานมาจากศาสนาเพินของชาวทิเบต นักประวัติศาสตร์สันนิษฐานว่าถือกำเนิดโดยตงปา ชีโล (Dongba Shilo) หมอผีจากทิเบตตะวันออกเมื่อ 900 ปีก่อน ตามตำนานของชาวน่าซีระบุว่าหมอผีผู้นี้เป็นผู้สร้างจิตรกรรมฝาผนังในเมืองลี่เจียง บ้างก็ว่าที่ได้รับอิทธิพลจากศาสนาเพินเพราะมีลามะของศาสนาเพินเข้าไปในชุมชนน่าซีและประกอบพิธีไล่ผีเพื่ออามิส แต่ก็ยังเป็นที่กังขาเพราะศาสนาเพินนั้นถูกอิทธิพลของศาสนาพุทธแบบทิเบตครอบงำไปแล้ว ปัจจุบันจึงเป็นการยากที่จะหาพิธีกรรมหรือความเชื่ออันบริสุทธิ์ดั้งเดิมมาเปรียบเทียบกัน
ปุโรหิต.
ปุโรหิตในลัทธิตงปาจะมีลักษณะเดียวกับลามะของศาสนาเพิน มีบทบาทสำคัญเชิงวัฒนธรรมของชาวน่าซี และคอยสั่งสอนให้มนุษย์อยู่ร่วมกับธรรมชาติ เครื่องนุ่งห่มของปุโรหิตนี้ได้รับอิทธิพลจากทิเบต รูปภาพของเทพเจ้าในลัทธิบอนจะปรากฏบนหมวกของปุโรหิต เมื่อมีพิธีกรรมทางศาสนาจะประดับธงมนต์แบบพุทธทิเบตและลัทธิเต๋า
เทศบาลตำบลพังโคน

เทศบาลตำบลพังโคน เป็นองค์กรปกครองส่วนท้องถิ่นแห่งหนึ่งในอำเภอพังโคน จังหวัดสกลนคร โดยการยกฐานะมาจากสุขาภิบาลพังโคน เมื่อปี พ.ศ. 2542 เป็นพื้นที่เศรษฐกิจอับดับ 3 ของจังหวัดรองจากเทศบาลนครสกลนคร และเทศบาลตำบลสว่างแดนดิน
ประวัติ.
เทศบาลตำบลพังโคน ได้จัดตั้งเมื่อวันที่ 24 เมษายน พ.ศ. 2505 เป็น สุขาภิบาลพังโคน อำเภอพรรณานิคม โดยแบ่งพื้นที่ออกมาจากตำบลม่วงไข่บางส่วน จนกระทั่งได้จัดตั้งเป็นกิ่งอำเภอพังโคน และเมื่อ พ.ศ. 2542 ได้รับเปลี่ยนแปลงสภาพเป็น เทศบาลตำบลพังโคน
เทศบาลตำบลวานรนิวาส

เทศบาลตำบลวานรนิวาส เป็นองค์กรปกครองส่วนท้องถิ่นแห่งหนึ่งในอำเภอวานรนิวาส จังหวัดสกลนคร โดยการยกฐานะมาจากสุขาภิบาลตำบลวานรนิวาส เมื่อปี พ.ศ. 2542 อยู่ห่างจากจังหวัดสกลนคร ประมาณ 83 กิโลเมตร
ประวัติความเป็นมา.
เทศบาลตำบลวานรนิวาส ได้จัดตั้งเป็นสุขาภิบาลตำบลวานรนิวาส ต่อมาเมื่อ พ.ศ. 2542 ได้รับเปลี่ยนแปลงสภาพเป็น เทศบาลตำบลวานรนิวาส ครอบคลุมพื้นที่บางส่วนของตำบลวานรนิวาส นอกเขตองค์การบริหารส่วนตำบลวานรนิวาส 
ตราสัญลักษณ์.
มีข้อความว่า เทศบาลตำบลวานรนิวาส จังหวัดสกลนคร อยู่ภายในวงกลมทับซ้อนกันสองวง และด้านในวงกลมเป็นรูปหนุมานหาว ออกจากปากเป็นดาวและเดือน เนื่องจากว่าหนุมานเป็นวานรที่มีฤทธิ์ มีอำนาจสามารถบันดาลให้ทุกสิ่งทุกว่างและเป็นทหารของพระราม ซึ่งสอดคล้องกับชื่อของอำเภอวานรนิวาส อันเป็นสถานที่ตั้งของเทศบาลแห่งนี้ ส่วนการหาวเป็นดาวเป็นเดือนนัน เป็นสัญลักษณ์ที่บ่งบอกถึงความมุ่งมั่น ที่จะบันดาลทุกสิ่งทุกอย่างให้เป็นไปตามความต้องการของพ่อแม่พี่น้องประชาชนในเขตเทศบาล ถึงจะยากลำบากขนาดไหน ก็จะพยายามเพื่อความผาสุกของพรวกเราทุกคน 
การปกครอง.
เทศบาลตำบลวานรนิวาส มีเขตการปกครองครอบคลุมพื้นที่ตำบลวานรนิวาส จำนวน 7 หมู่บ้าน โดยแยกย่อยออกเป็น 13 ชุมชน ได้แก่
โรงเรียนท่านางแนววิทยายน

โรงเรียนท่านางแนววิทยายน  เป็นโรงเรียนมัธยมศึกษาขนาดเล็ก สังกัด สำนักงานเขตพื้นที่การศึกษามัธยมศึกษา เขต 25 (ขอนแก่น) เปิดสอนในระดับ มัธยมศึกษาตอนต้น และมัธยมศึกษาตอนปลาย ตั้งอยู่ที่ หมู่ที่ 2 บ้านบ้านท่านางแนว ตำบลท่านาแนว อำเภอแวงน้อย จังหวัดขอนแก่น
โรงเรียนโนนสะอาดวิทยาคาร

โรงเรียนโนนสะอาดวิทยาคาร  เป็นโรงเรียนมัธยมศึกษาขนาดเล็ก สังกัด สำนักงานเขตพื้นที่การศึกษามัธยมศึกษา เขต 25 (ขอนแก่น) เปิดสอนในระดับ มัธยมศึกษาตอนต้น และมัธยมศึกษาตอนปลาย ตั้งอยู่ที่ หมู่ที่ 1 บ้านโนนสะอาด ตำบลโนนสะอาด อำเภอแวงใหญ่ จังหวัดขอนแก่น
สัญลักษณ์ประจำโรงเรียน.
อักษรย่อโรงเรียน.
น.อ. หรือ N.A.
มาดแลน

มาดแลน ([mad.lɛn]) หรือ เปอติตมาดแลน ([pə.tit mad.lɛn]) เป็นขนมเค้กชิ้นเล็ก ๆ และเป็นขนมพื้นเมืองจากเมืองกอแมร์ซีและลีแวร์เดิงซึ่งอยู่ในแคว้นกร็องแต็สต์ ทางภาคตะวันออกเฉียงเหนือของประเทศฝรั่งเศส
มาดแลนเป็นขนมเค้กเนื้อฟองน้ำขนาดเล็ก มีรูปร่างโดดเด่นคล้ายเปลือกหอยซึ่งได้จากการอบในกระทะที่ทำเป็นแอ่งรูปทรงเปลือกหอย นอกเหนือจากกระทะแม่พิมพ์ซึ่งหาซื้อได้ทั่วไปในร้านขายอุปกรณ์ครัวหรือกระทั่งร้านขายของใช้ภายในบ้านทั่วไปแล้ว มาดแลนก็ไม่จำเป็นต้องใช้อุปกรณ์พิเศษอื่นใดในการทำ
เนื้อขนมนั้นจะทำจากส่วนผสมสำหรับเค้กเฌนวซ ("génoise cake") ซึ่งเป็นเค้กเนื้อฟองน้ำสูตรอิตาลี รสชาติจะคล้ายเค้กเนื้อฟองน้ำทั่วไปแต่เข้มข้นน้อยกว่า สูตรมาดแลนแบบดั้งเดิมจะใช้เมล็ดพืชบดละเอียด (โดยปกติแล้วใช้แอลมอนด์) บางสูตรที่ต้องการความแตกต่างก็จะเพิ่มผิวเลมอนขูดลงไปเพื่อให้มีกลิ่นและรสชาติของผลเลมอน
ขนมมาดแลนแบบอังกฤษก็ใช้เค้กเฌนวซเช่นเดียวกัน แต่อบในแม่พิมพ์รูปทรงคล้ายแก้วน้ำ หลังอบเสร็จจะเคลือบด้วยแยม มะพร้าวขูดอบแห้ง และส่วนมากจะวางเชอร์รีเคลือบน้ำตาลไว้ด้านบน
พรรคชาติสังคมนิยมกรีก

พรรคชาติสังคมนิยมกรีก (Elliniko Ethniko Sosialistiko Komma) เป็นพรรคชาติสังคมนิยมในประเทศกรีซใน ค.ศ. 1932 โดย George S. Mercouris อดีตคณะรัฐมนตรี.
นริส ประทุมสุวรรณ

พลเรือเอก นริส ประทุมสุวรรณ อดีตตุลาการศาลทหารสูงสุด ผู้บัญชาการทหารเรือ อดีตสมาชิกสภานิติบัญญัติแห่งชาติ กรรมการในคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ คณะกรรมการยุทธศาสตร์ชาติ กรรมการบริหาร มูลนิธิราชประชานุเคราะห์ ในพระบรมราชูปถัมภ์ กรรมการในคณะกรรมการมูลนิธิโรงพยาบาลสมเด็จพระยุพราช อดีตผู้บัญชาการศูนย์บัญชาการแก้ไขปัญหาการทำประมงผิดกฎหมาย อดีตผู้ช่วยผู้บัญชาการทหารเรือ และสมาชิกคณะรักษาความสงบแห่งชาติ
ประวัติ.
พลเรือเอกนริสหรือ บิ๊กนุ้ย เกิดเมื่อวันที่ 1 เมษายน พ.ศ. 2501 เป็นบุตรของพันตรีสุชาย และดร.สโรชา ประทุมสุวรรณ จบการศึกษาจาก โรงเรียนสวนกุหลาบวิทยาลัย รุ่น 89 (OSK.89) โรงเรียนเตรียมทหาร รุ่น 16 โรงเรียนนายเรือ รุ่น 73 โรงเรียนเสนาธิการทหารเรือ และ วิทยาลัยการทัพเรือ รุ่น 32
ด้านชีวิตครอบครัวสมรสกับนาง เกสรา ประทุมสุวรรณ (นามสกุลเดิม;ฟักสังข์) มีบุตรสาว 2 คนคือ นางสาวธัชพรรณ ประทุมสุวรรณ และ นางสาวปณิดา ประทุมสุวรรณ
สมาชิกสภานิติบัญญัติแห่งชาติ.
วันที่ 11 ตุลาคม พ.ศ. 2559 พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้า ฯ แต่งตั้งพลเรือเอกนริสเป็นสมาชิกสภานิติบัญญัติแห่งชาติ
ผู้บัญชาการทหารเรือ.
ในวันที่ 1 กันยายน พ.ศ. 2560 พระบาทสมเด็จพระวชิรเกล้าเจ้าอยู่หัว ได้มีพระราชโองการโปรดเกล้า ฯ แต่งตั้งพลเรือเอกนริสขึ้นเป็นผู้บัญชาการทหารเรือสืบต่อจากพลเรือเอก ณะ อารีนิจ ที่เกษียณอายุราชการในวันที่ 30 กันยายน พ.ศ. 2560
อเล็คซันเดอร์ ฟ็อน ฮุมบ็อลท์

ฟรีดริช วิลเฮ็ล์ม ไฮน์ริช อเล็คซันเดอร์ ฟ็อน ฮุมบ็อลท์  เป็นชาวปรัสเซียเชื้อชาติเยอรมันผู้เป็นทั้งนักภูมิศาสตร์, นักธรรมชาติวิทยา, นักสำรวจ และผู้เสนอปรัชญาในยุคโรแมนติกที่ทรงอิทธิพล เขาเป็นบุคคลสำคัญผู้วางรากฐานวิชาชีวภูมิศาสตร์ และยังผลักดันการวัดทางกายภาพภูมิประเทศอย่างเป็นระบบในระยะยาวซึ่งเป็นกลายรากฐานของการเฝ้าสังเกตสภาพอากาศและสนามแม่เหล็กภูมิศาสตร์สมัยใหม่
ระหว่าง ค.ศ. 1799–1804 เขาเดินทางไปทั่วทั้งภูมิภาคลาตินอเมริกาเพื่อทำการสำรวจและจัดทำงานบรรยายภูมิภาคนี้อย่างละเอียดด้วยวิธีการและมุมมองสมัยใหม่ งานบรรยายของเขาตลอดช่วงการเดินทางนี้ได้ถูกเผยแพร่ต่อสาธารณะและได้รับการตีพิมพ์หลายครั้งตลอด 21 ปี ฮุมบ็อลท์ถือเป็นหนึ่งในกลุ่มคนแรก ๆ ที่เสนอทฤษฎีว่าผืนแผ่นดินรอบ ๆ มหาสมุทรแอตแลนติกเคยเชื่อมต่อกันในยุคดึกดำบรรพ์ เขายังเป็นบุคคลแรกที่อธิบายปรากฏการณ์และสาเหตุของสภาพอากาศที่จะเปลี่ยนแปลงจากน้ำมือมนุษย์ โดยจัดทำข้ออธิบายไว้สองครั้งใน ค.ศ. 1800 และ ค.ศ. 1831 โดยอาศัยข้อมูลที่เขารวบรวมไว้จากการเฝ้าสังเกตตลอดการเดินทาง
อเล็คซันเดอร์ ฟ็อน ฮุมบ็อลท์ เกิดในกรุงเบอร์ลิน ราชอาณาจักรปรัสเซีย ในครอบครัวคริสต์นิกายลูเทอแรน เขาเป็นบุตรของอเล็คซันเดอร์ เกออร์ค ฟ็อน ฮุมบ็อลท์ (Alexander Georg) ตระกูลฮุมบ็อลท์ถือเป็นตระกูลชั้นนำของพอเมอเรเนียที่มีความใกล้ชิดกับดยุกแห่งเบราน์ชไวค์ บิดาของเขาร่ำรวยอย่างมากจากการที่ได้รับสัญญาสัมปทานการออกสลากกินแบ่งของรัฐและสัญญาอนุญาตให้จำหน่ายยาสูบ บิดาของเขาสมรสสองครั้ง ครั้งแรกกับลูกสาวของนายพลชาวปรัสเซีย และครั้งที่สองใน ค.ศ. 1766 กับมารี-เอลีซาแบ็ต กอลง (Marie-Elisabeth Colomb) ภริยาหม้ายของบารอนฮ็อลเวอเดอ (Hollwede) ซึ่งเธอมีบุตรชายที่เกิดกับบารอนโฮลล์เวเดอติดมาด้วย 
การถึงแก่กรรมของบิดาใน ค.ศ. 1779 ได้ทิ้งสองพี่น้องฮุมบ็อลท์ให้อยู่ในความดูแลของมารดา กอลงเป็นสตรีที่ได้รับการอบรมมาดีและมีความเฉลียวฉลาด เธอตั้งความหวังในอนาคตของเด็กทั้งสองไว้สูงมาก เธอได้จ้างครูสอนพิเศษระดับนักคิดในยุคเรืองปัญญาอย่างนายแพทย์มาร์คุส แฮทซ์ (Marcus Herz) และนักพฤกษศาสตร์คาร์ล ลูทวิช วิลเดอโน (Karl Ludwig Willdenow) มาเป็นครูของสองพี่น้อง เธออยากจะให้ลูกทั้งสองโตขึ้นเพื่อรับราชการในปรัสเซีย
ยินดีต้อนรับสู่เวย์น

ยินดีต้อนรับสู่เวย์น  เป็นการ์ตูนทางช่องนิคคาโลเดียน ฉายทางทีวีเมื่อวันที่ 24 กรกฎาคม พ.ศ. 2560 จนถึงปัจจุบัน ในก่อนหน้านั้น ฉายในเว็บไชต์เมื่อวันที่ 14 พฤศจิกายน พ.ศ. 2557 จนถึงวันที่ 26 ธันวาคม ปีเดียวกัน
พายุโซนร้อนเซินกา (พ.ศ. 2560)

พายุโซนร้อนเซินกา  เป็นชื่อพายุที่ประเทศเวียดนามตั้งชื่อ แปลว่า นกจาบฝนเสียงสวรรค์ ("Alauda gulgula") เป็นพายุหมุนเขตร้อนลูกที่ 9 ประจำฤดูกาลไต้ฝุ่นแปซิฟิก พ.ศ. 2560 และสร้างความเสียหายอย่างใหญ่หลวงให้กับภาคตะวันออกเฉียงเหนือของประเทศไทย โดยก่อนหน้านั้น พายุโซนร้อนเซินกาได้พัดผ่านประเทศเวียดนามและประเทศลาว ก่อให้เกิดความเสียหายในทั้งสองประเทศ รวมถึงประเทศกัมพูชา และเกาะไหหลำของประเทศจีน อย่างไรก็ตามพายุเซินกาได้อ่อนกำลังลงเป็นหย่อมความกดอากาศต่ำในที่สุด
ประวัติพายุ.
พายุโซนร้อนเซินกาได้เริ่มก่อตัวจากหย่อมความกดอากาศต่ำกำลังแรงในทะเลจีนใต้ตอนกลาง พัฒนาเป็นพายุดีเปรสชันเมื่อ วันที่ 21 กรกฎาคม พ.ศ. 2560 ด้วยความเร็วลมใกล้ศูนย์กลาง 55 กิโลเมตรต่อชั่วโมง มีทิศทางเคลื่อนตัวมายังทิศตะวันตกเข้าใกล้ชายฝั่งประเทศเวียดนามตอนกลางและทางทิศใต้ของเกาะไหหลำ มณฑลไห่หนาน ของประเทศจีน
ต่อมาเมื่อวันที่ 23 กรกฎาคม พายุดีเปรสชั่นได้ทวีความรุนแรงขึ้นเป็นพายุโซนร้อนเมื่อเวลา 13.00 น. มีความเร็วลมสูงสุดใกล้ศูนย์กลางที่ 65 กิโลเมตร/ชั่วโมง ก่อนจะเคลื่อนเข้าสู่ชายฝั่งประเทศเวียดนาม บริเวณเมืองด่งเฮย ในวันที่ 25 กรกฎาคม ก่อให้เกิดพายุฝนเป็นบริเวณกว้าง และได้ลดกำลังลงเป็นพายุดีเปรสชั่นเมื่อเคลื่อนเข้าสู่ประเทศลาวตอนใต้ บริเวณแขวงสุวรรณเขต มีความเร็วลมสูงสุดใกล้ศูนย์กลางราว 55 กิโลเมตรต่อชั่วโมง จากนั้นเริ่มปกคลุมภาคตะวันออกเฉียงเหนือของประเทศไทย โดยผ่านจังหวัดนครพนม จังหวัดสกลนคร จังหวัดกาฬสินธุ์ และสลายตัวลงเป็นหย่อมความกดอากาศต่ำกำลังแรงในจังหวัดร้อยเอ็ด เมื่อวันที่ 26 กรกฎาคม 
ผลกระทบ.
เวียดนามและกัมพูชา.
แม้ว่าพายุเซินกาจะไม่ใช่พายุที่มีกำลังรุนแรง แต่เนื่องจากลักษณะการเคลื่อนตัวอย่างช้าๆ ทำให้เกิดฝนตกเป็นบริเวณกว้างและต่อเนื่องยาวนาน ในเวียดนามนั้น มีน้ำท่วมและดินถล่มในจังหวัดกว๋างจิ กว๋างบิ่ญ ห่าติ๋ญ และเถื่อเทียน-เฮว้ ตอนกลางของประเทศ เช่นเดียวกับกัมพูชาที่เกิดน้ำท่วมฉับพลันในจังหวัด สตรึงเตรง กำปงธม และพระวิหาร และมีผู้เสียชีวิตอย่างน้อย 4 คน
ประเทศไทย.
สำหรับในไทย พายุเซินกาก่อให้เกิดฝนตกหนักในภาคตะวันออกเฉียงเหนือ ภาคเหนือ บางส่วนของภาคตะวันออก และภาคกลาง ระหว่างวันที่ 26-29 กรกฎาคม ปริมาณน้ำฝนสูงสุดวัดได้ที่ อำเภอเมือง จังหวัดสกลนคร ถึง 245.0 มิลลิเมตร 
นำมาซึ่งภาวะอุทกภัยในหลายจังหวัด โดยเฉพาะจังหวัดสกลนคร ที่น้ำใน หนองหาน เอ่อเข้าท่วมย่านเศรษฐกิจของเมือง ทำให้มีผู้ติดค้างภายในบ้านเรือน โรงพยาบาล และโรงแรมต่างๆ เป็นจำนวนมาก รวมทั้งต้องปิดให้บริการสนามบินสกลนครลง นอกจากนี้อ่างเก็บน้ำห้วยทรายขมิ้น ยังมีปริมาณน้ำล้นความจุของอ่างถึง 127% ทำให้สันเขื่อนเสียหายเป็นแนวลึกถึง 4 เมตร ยาว 20 เมตร และน้ำได้หลากเข้าท่วมพื้นที่ท้ายเขื่อน
นับเป็นเหตุการณ์น้ำท่วมที่เลวร้ายที่สุดในรอบ 43 ปีของจังหวัด
กรมป้องกันและบรรเทาสาธารณภัย รายงานว่า อิทธิพลจากพายุทำให้มีน้ำท่วมและน้ำป่าไหลหลากในพื้นที่ 44 จังหวัด 302 อำเภอ 1,724 ตำบล 14,105 หมู่บ้าน 43 ชุมชน ประชาชนได้รับผลกระทบ 609,425 ครัวเรือน 1,898,322 คน ผู้เสียชีวิต 40 ราย บ้านเรือนเสียหายบางส่วน 3,267 หลัง เสียหายทั้งหลัง 15 หลัง ถนน 2,401 สาย สะพาน 207 แห่ง ฝายและทำนบ 8,753 แห่ง พื้นที่การเกษตรเสียหาย 2,340,000 ไร่ แยกเป็น นาข้าว 2,180,000 ไร่ พืชไร่ 150,000 ไร่ พืชสวนและอื่นๆ 6,000 ไร่ บ่อปลา 14,203.41 ไร่ ปศุสัตว์ 48,214 ตัว
 ประเมินความเสียหายที่เกิดกับอาคารที่อยู่อาศัย รถยนต์ และพื้นที่เพาะปลูกกว่า 1,000 ล้านบาท ทางด้านกรมทางหลวงได้ประเมินความเสียหายที่เกิดกับเส้นทางสัญจรกว่า 2,128 ล้านบาท
ดาราเดลี่ เดอะ เกรท อวอร์ดส์ ครั้งที่ 6

ดาราเดลี่ เดอะ เกรท อวอร์ดส์ ครั้งที่ 6 (อังกฤษ: Daradaily The Great Awards 2016) เป็นงานประกาศผลรางวัลบันเทิงที่จัดโดยหนังสือพิมพ์ดาราเดลี่ จัดขึ้นเมื่อวันที่ 23 กุมภาพันธ์ 2560 ณ โรงละครอักษรา คิง เพาเวอร์ เพื่อเฉลิมฉลองกับการก้าวเข้าสู่ปีที่ 12 ของหนังสือพิมพ์ดาราเดลี่ ดังนั้นจึงได้มีการมอบรางวัลให้กับบุคลากรในวงการบันเทิง ไม่ว่าจะเป็นผู้ผลิต ผู้สร้างสรรค์ผลงาน ศิลปิน ดารา นักร้อง ที่มีผลงานยอมเยี่ยม โดดเด่น เปรียบเสมือนเพชรเม็ดงามแห่งวงการประจำปี พ.ศ. 2559 โดยจะคัดเลือกผู้สมควรได้รับการเสนอชื่อเข้าชิง แล้วให้ผู้อ่านเป็นผู้ตัดสินว่าใครสมควรได้รับรางวัลโดยการโหวตผ่านทางหนังสือพิมพ์ดาราเดลี่ และเว็บไซต์ดาราเดลี่ บุคคลากรท่านใดได้รับคะแนนเสียงมากที่สุดก็จะได้รางวัลไปครอง
ผลรางวัล.
มีรางวัลทั้งหมด 22 รางวัล ดังต่อไปนี้ (ผู้ชนะจะพิมพ์ด้วยตัวหนา)
เบิ้ล ปทุมราช

อาทิตย์ สมน้อย (เกิด 30 มิถุนายน พ.ศ. 2539) ชื่อเล่น เบิ้ล หรือที่รู้จักกันในชื่อ เบิ้ล ปทุมราช เป็นนักร้องเพลงลูกทุ่งและนักแสดงชาวไทย อดีตเคยอยู่ในสังกัดอาร์ สยาม เป็นนักร้องลูกทุ่งที่มีชื่อเสียงโด่งดังในปัจจุบันจากผลงานเพลง "อ้ายมีเหตุผล", "เฟสก็หายไลน์ก็เงียบ", "สื่อรักออนไลน์", "ให้น้องไปสา", "ความในใจ", "พังสลาย", "กูลืมเขาแล้ว", "กู๊ดไนท์ จุ๊บ จุ๊บ" และ "มีผัวอ้ายกะฮัก"
ประวัติ.
อาทิตย์ สมน้อย เกิดเมื่อวันที่ 30 มิถุนายน พ.ศ. 2539 เป็นบุตรของทวี สมน้อย และเสาวนีย์ สมน้อย มีภูมิลำเนาอยู่ที่ตำบลนาป่าแซง อำเภอปทุมราชวงศา จังหวัดอำนาจเจริญ ศึกษาที่โรงเรียนปทุมราชวงศา จังหวัดอำนาจเจริญ ศึกษาระดับอุดมศึกษา คณะบริหารธุรกิจ มหาวิทยาลัยรัตนบัณฑิต สาขาการตลาดดิจิทัล
ในวัย 17 ปี มาทำงานที่ราชบุรี ล้างเครื่องจักรยานยนต์ และส่งอะไหล่รถ จากนั้นได้ส่งคลิปเพื่อเข้าร่วมประกวดในโครงการ 20 ปี แกรมมี่ โกลด์ เมื่อต้นปี พ.ศ. 2558 โดยได้ติดอยู่ใน 1 ใน 75 หลังจากนั้นได้เข้ามาอยู่กับสังกัดอาร์สยาม ในเครืออาร์เอส ออกเพลงแรก คือ "อ้ายมีเหตุผล" มียอดชม 100 ล้าน จากนั้นออกเพลงแก้ชื่อ "เหตุผลของคนจะไป" ร้องร่วมกับธัญญ่า อาร์สยาม และมีผลงานเพลงเรื่อยมา เช่น "เฟสก็หายไลน์ก็เงียบ", "สื่อรักออนไลน์", "คนดีพี่มาง้อ" ร้องเพลงประกอบละครเรื่อง "เชลยศึก" กับเพลง "สองสิ่งที่ยิ่งใหญ่" ร้องเพลงประกอบซีรีส์อินเดียเรื่อง "หนุมาน สงครามมหาเทพ" กับเพลง "ลมหายใจพลีให้เธอ"
เบิ้ล ปทุมราชยังมีผลงานแสดง เช่น ภาพยนตร์เรื่อง "หลวงพี่แจ๊ส 5G" และ "ฮักแพง" แสดงในซีรีส์เรื่อง "21 วัน ฉันรักนาย (21 Days)"
ผลงาน.

 โทรทัศน์ 
 ออนไลน์
สยามดารา สตาร์ส อวอร์ดส์ 2016

สยามดารา สตาร์ส อวอร์ดส์ 2016 เป็นงานที่หนังสือพิมพ์สยามดาราจัดขึ้นเป็นครั้งที่ 9 เพื่อมอบรางวัลเกียรติยศแก่บุคคลในวงการบันเทิง เนื่องในโอกาสฉลองครบรอบ 11 ปี ก้าวสู่ปีที่ 12 ของหนังสือพิมพ์สยามดารารายวัน มีการมอบรางวัลเกียรติยศเพื่อขวัญกำลังใจให้กับคนในวงการบันเทิง ทั้งเบื้องหน้าและเบื้องหลัง โดยรางวัลทั้งหมดมีหลักเกณฑ์การพิจารณาผลงานในรอบขวบปีที่ผ่านมา (ครึ่งปีหลังของปี พ.ศ. 2558 และครึ่งปีแรกของปี พ.ศ. 2559) คัดเลือกโดยคณะกรรมการตัดสินของสยามดารา นำโดยนายยอดชาย ขันธะชวนะ บรรณาธิการบริหาร, นายโอฬาร เชื้อบาง หัวหน้ากองบก.สยามดารา งานประกาศผลรางวัลจัดขึ้น ณ คริสตัล ดีไซน์ เซ็นเตอร์ (ซีดีซี) เมื่อวันที่ 30 มิถุนายน พ.ศ. 2559 โดยมีรางวัลทั้งสิ้น 35 รางวัล ประกอบด้วย สาขาเพลงไทย-สากล 5 รางวัล, สาขาเพลงลูกทุ่ง 7 รางวัล, สาขาภาพยนตร์ 4 รางวัล, สาขาละครโทรทัศน์ 11 รางวัล และ รางวัลพิเศษ 8 รางวัล ดังนี้
รางวัลประเภทเพลงไทยลูกทุ่ง.
เพลงลูกทุ่งเพื่อชีวิตยอดเยี่ยม.
ศิลปิน กล้วยหอม ค่าย รถไฟดนตรี
เพลงลูกทุ่งยอดเยี่ยม.
ศิลปิน เด่นชัย วงศ์สามารถ, แพรวพราว, แสงทอง
เพลงลูกทุ่งยอดนิยม.
ศิลปิน ก้อง ห้วยไร่ ค่าย ซาวด์มีแฮง เร็คคอร์ด
รางวัลประเภทเพลงไทยสากล.
เพลงฮิตโดนใจ.
ศิลปิน วโรดม นรเศรษฐโกศล
เพลงยอดเยี่ยม.
ศิลปิน KLEAR สังกัด จีนี่เร็คคอร์ด
วอลเลย์บอลหญิง ถ้วย ก. 2560

วอลเลย์บอลหญิง ถ้วย ก. 2560 หรือเป็นที่รู้จักกันในชื่อ วอลเลย์บอลซีเล็คทูน่า ประชาชนหญิง ถ้วย ก ชิงชนะเลิศแห่งประเทศไทย ประจำปี 2560 ตามชื่อของผู้สนับสนุนหลัก เป็นการแข่งขันวอลเลย์บอลหญิงชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี มีทีมเข้าร่วมด้วยกันทั้งสิ้น 6 ทีม กำหนดจัดแข่งขันขึ้นที่จังหวัดศรีสะเกษ ระหว่างวันที่ 4–8 กันยายน พ.ศ. 2560
อันดับการแข่งขัน.
<templatestyles src="Col-begin/styles.css"/>
เจ้าชายกาเบรียล ดยุกแห่งดอลาร์นา

เจ้าชายกาเบรียล ดยุกแห่งดอลาร์นา (31 สิงหาคม พ.ศ. 2560) เป็นพระโอรสพระองค์ที่สองในเจ้าชายคาร์ล ฟิลิป ดยุกแห่งแวร์มลันด์ กับเจ้าหญิงโซเฟีย ดัชเชสแห่งแวร์มลันด์ และเป็นพระราชนัดดาในสมเด็จพระราชาธิบดีคาร์ลที่ 16 กุสตาฟ กับสมเด็จพระราชินีซิลเวีย พระองค์อยู่ในลำดับที่หกแห่งการสืบราชบัลลังก์สวีเดน
พระประวัติ.
เจ้าชายกาเบรียลประสูติเมื่อวันที่ 31 สิงหาคม พ.ศ. 2560 เป็นพระโอรสพระองค์ที่สองในเจ้าชายคาร์ล ฟิลิป ดยุกแห่งแวร์มลันด์ กับเจ้าหญิงโซเฟีย ดัชเชสแห่งแวร์มลันด์ มีพระเชษฐาคือเจ้าชายอเล็กซันเดอร์ ดยุกแห่งเซอเดร์มันลันด์ ได้รับพระราชทานพระนามจากสมเด็จพระราชาธิบดีคาร์ลที่ 16 กุสตาฟ พระอัยกาว่า "กาเบรียล คาร์ล วอลเทอร์" และพระอิสริยยศ "ดยุกแห่งดอลาร์นา" เมื่อวันที่ 4 กันยายนปีเดียวกัน และมีการจัดพิธีเฉลิมฉลองในวันเดียวกันนั้น
ต่อมาเจ้าชายกาเบรียลได้ทรงเข้าพิธีบัพติศมา ณ โบสถ์น้อยภายในพระราชวังดรอตต์นิงโฮล์มเมื่อวันที่ 1 ธันวาคม พ.ศ. 2560 ทรงมีพ่อทูนหัวและแม่ทูนหัว ได้แก่ เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ พระปิตุจฉา, ทอมัส เด โตเลโด ซอมแมร์ลัท พระญาติฝ่ายพระชนก, ซารา เฮลควิสต์ พระมาตุจฉา, ออสการ์ คิลแบร์ พระสหายของพระชนก และคาโรลีนา พีห์ล พระสหายของพระชนนี
วันที่ 7 ตุลาคม พ.ศ. 2562 สมเด็จพระราชาธิบดีคาร์ลที่ 16 กุสตาฟมีพระราชโองการให้ถอดพระราชนัดดาจำนวนห้าพระองค์ หนึ่งในนั้นคือเจ้าชายกาเบรียลออกจากตำแหน่งพระบรมวงศ์ ฐานันดรศักดิ์ชั้นรอยัลไฮนิส การปฏิบัติพระกรณียกิจอย่างเป็นทางการ และไม่ได้รับรายได้จากภาษีของประชาชน แต่ยังคงไว้ซึ่งพระอิสริยยศ บรรดาศักดิ์ และการสืบราชบัลลังก์ดังเดิม
เจ้าชายโนริฮิโตะ ทากามาโดะโนะมิยะ

เจ้าชายโนริฮิโตะ ทากามาโดะโนะมิยะ (; โรมาจิ: "Takamado-no-miya Norihito Shinnō"; 29 ธันวาคม พ.ศ. 2497 – 21 พฤศจิกายน พ.ศ. 2545) เป็นสมาชิกของพระราชวงศ์ญี่ปุ่น เป็นพระโอรสพระองค์ที่สามในเจ้าชายทากาฮิโตะ มิกาซะโนะมิยะ กับเจ้าหญิงยูริโกะ พระชายาฯ เป็นพระญาติชั้นที่หนึ่งของสมเด็จพระจักรพรรดิอากิฮิโตะ และเคยอยู่ในลำดับที่เจ็ดแห่งการสืบราชสันตติวงศ์ญี่ปุ่น เจ้าชายโนริฮิโตะมีสมญาว่า "เจ้าชายกีฬา"  จากการที่พระองค์ให้การอุปถัมภ์การแข่งขันดนตรี กีฬา และเต้นรำอยู่เป็นนิจ
พระประวัติ.
เจ้าชายโนริฮิโตะประสูติที่วังของพระชนกในโตเกียว สำเร็จการศึกษาจากภาควิชานิติศาสตร์ มหาวิทยาลัยกากูชูอิงเมื่อ พ.ศ. 2521 และศึกษาต่อที่คณะนิติศาสตร์ มหาวิทยาลัยควีนส์ ประเทศแคนาดา ช่วง พ.ศ. 2521–2524 หลังนิวัตประเทศญี่ปุ่น พระองค์ดำรงตำแหน่งเป็นผู้บริหารเจแปนฟาวน์เดชั่น (Japan Foundation) ช่วง พ.ศ. 2524–2545
เสกสมรส.
เจ้าชายโนริฮิโตะทรงหมั้นกับฮิซาโกะ ทตโตริ เมื่อวันที่ 17 กันยายน พ.ศ. 2527 และเสกสมรสในวันที่ 6 ธันวาคม พ.ศ. 2527 ในวันเดียวกันนั้นพระองค์ได้รับพระราชทานบรรดาศักดิ์ "ทากามาโดะโนะมิยะ" ทั้งสองมีพระธิดา 3 พระองค์ ได้แก่
สิ้นพระชนม์.
ขณะที่เจ้าชายโนริฮิโตะทรงเล่นสควอชกับรอเบิร์ต จี. ไรท์ เอกอัครราชทูตแคนาดา ณ สถานเอกอัครราชทูตแคนาดาประจำกรุงโตเกียว พระองค์ทรงล้มหลังมีภาวะหัวใจห้องล่างเต้นแผ่วระรัว จึงนำส่งเข้าถวายการรักษา ณ โรงพยาบาลมหาวิทยาลัยเคโอ แต่สุดท้ายเจ้าชายโนริฮิโตะสิ้นพระชนม์ลงเนื่องจากพระหทัยพิการ การสิ้นพระชนม์เกิดขึ้นอย่างกระทันหันเพราะพระองค์เป็นหนึ่งในสมาชิกพระราชวงศ์ที่มีพระชันษาน้อย พระราชพิธีถวายพระเพลิงจัดขึ้นภายในสุสานหลวงโทชิมางาโอกะทางตอนเหนือของโตเกียว มีผู้ร่วมงานราว 900 คน อันรวมไปถึงพระบรมวงศานุวงศ์และนักการเมืองทั้งในและต่างประเทศ
วอลเลย์บอลชาย ถ้วย ก. 2557

การแข่งขันวอลเลย์บอล "ซีเล็คทูน่า" ประชาชนชาย ก. ชิงชนะเลิศแห่งประเทศไทย ประจำปี 2557 เป็นการแข่งขันวอลเลย์บอลชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี จัดขึ้นโดยสมาคมกีฬาวอลเลย์บอลแห่งประเทศไทย โดยจัดแข่งขันขึ้น ณ อาคารวีสมหมาย จังหวัดศรีสะเกษ ระหว่างวันที่ 3–7 มิถุนายน พ.ศ. 2557 มีทีมเข้าร่วมด้วยกันทั้งสิ้น 6 ทีม แต่สโมสรสุวรรณเขต (ประเทศลาว) ได้ถอนทีมได้จากการแข่งขัน จึงทำให้เหลือทีมที่เข้าแข่งขันทั้งหมด 5 ทีม
อันดับการแข่งขัน.
<templatestyles src="Col-begin/styles.css"/>
กวีญามันน์

กวีญามันน์  เป็นขนมชนิดหนึ่งของชาวเบรอตาญในประเทศฝรั่งเศส มีลักษณะเป็นเค้กรูปร่างกลมแบน ผิวกรอบ ทำจากแป้งโดที่นวดแล้วรีดให้เป็นแผ่น วางเนยและโรยน้ำตาลสลับกันเป็นชั้น ๆ แล้วม้วนพับเข้าไปในลักษณะคล้ายกับแป้งพายชั้น (puff pastry) แต่มีจำนวนชั้นน้อยกว่า จากนั้นนำไปอบอย่างช้า ๆ จนกระทั่งเนยดันแป้งออกมา (ทำให้ขนมมีลักษณะเป็นชั้น) และน้ำตาลกลายเป็นน้ำเชื่อมเหนียวข้น
ประวัติ.
ชื่อกวีญามันน์แผลงมาจากคำในภาษาเบรอตาญว่า "กวิญ"  แปลว่า "เค้ก" และ "อามันน์"  แปลว่า "เนย" ขนมชนิดนี้ขนมที่มีชื่อเสียงของเมืองดัวร์เนอเน (Douarnenez) ในจังหวัดฟีนิสแตร์ แคว้นเบรอตาญ ที่ซึ่งขนมชนิดนี้เชื่อกันว่าถือกำเนิดขึ้นโดย อีฟ-เรอเน สกอร์เดีย (Yves-René Scordia) เมื่อราวปี ค.ศ. 1860 โดยในเวลานั้นเป็นช่วงที่แป้งขาดแคลน ในขณะที่เนยมีมากมาย จึงมีการใช้ส่วนผสมในสัดส่วนที่ผิดปกติคือใช้ แป้งสี่ร้อยกรัม กับเนยสามร้อยกรัม และน้ำตาลสามร้อยกรัม โดยผลรวมของส่วนผสมนี้ไม่สามารถหมักเป็นขนมปังโดได้ เพื่อหลีกเลี่ยงการต้องทิ้งวัตถุดิบจึงนำไปทำการอบ และผลที่ได้เป็นขนมที่มีเนื้อแน่นแต่มีความชุ่มฉ่ำ
มาซาอีเมดเวด

มาซาอีเมดเวด (#เปลี่ยนทาง , ,) เป็นซีรีส์แอนิเมชันโทรทัศน์ของรัสเซีย ที่สร้างโดย Oleg Kuzovkov และผลิตโดยAnimaccord Animation Studio (มอสโก, รัสเซีย) โดยได้เค้าโครงจากนิทานพื้นบ้านเรื่องเดียวกัน "มาซาอีเมดเวด" ออกอากาศตอนแรกในปี 2009
"มาซาอีเมดเวด" ได้รับการแปลถึง 25 ภาษา และ ออกอากาศอีกกว่า 100 ประเทศทั่วโลก "มาซาอีเมดเวด" ยังได้ฉายใน Netflix และสถานีโทรทัศน์ในเครือของ NBCUniversal
นอกจากนี้ "มาซาอีเมดเวด" ยังประสบความสำเร็จในยูทูบ; โดยวิดีโอชื่อ "Маша плюс каша" ("Recipe for Disaster" ในชื่อภาษาอังกฤษ) มีคนเข้าไปดูถึง 2.4 ล้านคน ทำให้กลายเป็นวิดีโอที่ไม่ใช่วิดีโอเพลงที่มีคนดูมากที่สุดเป็นอันดับที่ 6 ในยูทูบ นอกจากนี่ยังมีตอนของ "มาซาอีเมดเวด" ที่ได้รับความนิยมในยูทูบเช่น ตอน "Bon Appétit", มีผู้เข้าไปดูถึง 900 ล้านวิว, ตอน "Laundry Day", มีผู้เข้าไปดูถึง 810 ล้านวิวเป็นต้น
สำหรับฤดูกาลแรกในรูปแบบภาษาอังกฤษ เอลซี ฟิชเชอร์ ผู้ได้รับบทพากย์เป็น แอ็กเนส 1 ใน 3 ลูกเลี้ยงของกรูในภาพยนตร์ "มิสเตอร์แสบร้ายเกินพิกัด" ได้รับบทพากย์เป็นมาซา
คำว่าเมดเวด(Медведь)นั้นแปลว่าหมีในภาษาไทย
การขจัดนาซี

มาตรการขจัดระบอบนาซี  เป็นการเริ่มต้นของฝ่ายสัมพันธมิตรที่จะขจัดระบบนาซีในเยอรมนีและออสเตรียทั้งในสังคม วัฒนธรรม ข่าวสาร เศรษฐกิจ ตุลาการและการเมืองออกจากส่วนที่เหลือของอุดมการณ์ชาติสังคมนิยม(ระบอบนาซี) โดยเฉพาะได้ทำการปลดเหล่าสมาชิกของพรรคนาซีออกจากตำแหน่งและขจัดอำนาจอิทธิพลและทำการยุบหรือจัดการทำให้องค์กรอื่น ๆ ที่เกี่ยวข้องกับนาซีล่มสลาย โครงการขจัดความเป็นนาซีได้เปิดตัวภายหลังสงครามโลกครั้งที่สองสิ้นสุดลงและได้รับการรับรองโดยการประชุมพอสดัม
คำศัพท์ของ "denazification" เป็นคำแรกทางกริยาที่เป็นศัพท์ทางกฎหมาย ในปี ค.ศ. 1943 ในกระทรวงกลาโหมแห่งสหรัฐ เดอะเพนตากอน มีความตั้งใจที่จะนำมาใช้ในความหมายที่แคบด้วยการพาดพิงถึงระบบกฎหมายเยอรมันหลังสงคราม ไม่นานหลังจากนั้นมันก็ได้ใช้ความหมายทั่ว ๆ ไป
ไม่นานภายหลังจากโครงการได้เริ่มขึ้น และเนื่องจากเกิดเหตุสงครามเย็นขึ้น เหล่าอำนาจชาติตะวันตกโดยเฉพาะอย่างยิ่งสหรัฐเริ่มที่จะเลิกให้ความสนใจในโครงการ และได้เริ่มดำเนินการผ่อนผันมากขึ้นและเมินเฉย จนกระทั่งได้ถูกยกเลิกอย่างเป็นทางการในปี ค.ศ. 1951 รัฐบาลสหรัฐได้เข้ามาไม่นานเพื่อดูโครงการที่ไร้ผลและสร้างสรรค์ นอกจากนี้ โครงการนี้ไม่เป็นที่นิยมอย่างมากมายในเยอรมนีและถูกต่อต้านโดยรัฐบาลใหม่แห่งเยอรมนีตะวันตกภายใต้การนำของคอนราด อเดเนาร์
ฟูจิวาระ โนะ โมตตสึเนะ

ฟูจิวาระ โนะ โมตตสึเนะ (836 – 24 กุมภาพันธ์ 891) รู้จักกันในชื่อ โฮริกาวะ ไดจิง  เป็นรัฐบุรุษ ข้าราชสำนักและขุนนางชาวญี่ปุ่นในช่วงต้นยุคเฮอัง
ชีวประวัติ.
เมื่อตอนที่เกิดเป็นบุตรชายคนที่ 3 ของฟูจิวาระ โนะ นางาระ แต่ได้ถูกยกเป็นบุตรบุญธรรมของอาผู้ทรงอำนาจทางการเมืองอย่างฟูจิวาระ โนะ โยชิฟูซะที่ไร้ทายาท ซึ่งโมตตสึเนะได้เดินตามรอยโยชิฟูซะในการเข้ามามีอำนาจในราชสำนักและได้เป็นผู้สำเร็จราชการในจักรพรรดิถึง 3 พระองค์
พงศาวลี.
เขาอยู่ในตระกูลฟูจิวาระ โดยเแ็นบุตรของฟูจิวาระ โนะ นางาระ ผู้เป็นหนึ่งในบรรดาพี่น้องฟูจิวาระ โนะ โยชิฟูซะ โมตตสึเนะได้รับเลี้ยงเป็นบุตรและผู้สืบทอดของโยชิฟูซะ หรือกล่าวในอีกรูปแบบคือ โยชิฟูซะเป็นลุงของโมตตสึเนะ และเป็นบิดาผ่านการรับเลี้ยงเป็นบุตร
กีฬายิงธนูในซีเกมส์ 2017

การแข่งขัน ยิงธนู ในมหกรรมกีฬา ซีเกมส์ 2017 ในกรุง กัวลาลัมเปอร์ จัดขึ้นที่ ศูนย์กีฬาแห่งชาติ, มาเลเซีย ใน กัวลาลัมเปอร์.
เกมการแข่งขันในปี 2017 ประกอบไปด้วยการแข่งขันในสิบรายการ (ชาย 4 รายการ, หญิง 4 รายการ, และ ผสม 2 รายการ).
รายการ.
ด้านล่างนี้คือรายการที่จะตัดสินการแข่งขัน:
ประเทศที่เข้าร่วม.
ชาติที่เข้าร่วมการแข่งขัน.
<templatestyles src="Div col/styles.css"/>
สรุปเหรียญรางวัล.
ตารางเหรียญรางวัล.
      ประเทศเจ้าภาพ
เลิฟบุกส์เลิฟซีรีส์

เลิฟบุ๊คส์เลิฟซีรีส์  เป็นละครชุดสร้างจากนวนิยายดังของสำนักพิมพ์แจ่มใส มีทั้งหมด 4 เรื่องได้แก่ Mister Daddy พ่อ(คุณ)ตัวดี, Secret & Summer เผลอใจให้รักเธอ, The Seven Year Itch 7 ปี รักโดนใจ, Dark Fairy Tale ยัยตัวร้ายกับนายซาตาน บทโทรทัศน์โดย ธัญลักษณ์ จุลพงษ์ และ ธีระพัสตร์ ถนัดสอนสาร ผลิตโดย บริษัท เก้ง กวาง แก๊งค์ จำกัด ออกอากาศทางช่องจีเอ็มเอ็ม 25 ออกอากาศทุกวันพุธ-พฤหัสบดี 20.20 - 21.35 น. เริ่มตอนแรก วันพุธที่ 6 กันยายน พ.ศ. 2560 ต่อจาก Club Friday To Be Continued ตอน รักลองใจ ทางช่องgmm25
รางวัลไนน์เอ็นเตอร์เทน อวอร์ดส์ ครั้งที่ 7

รางวัลไนน์เอ็นเตอร์เทน อวอร์ดส์ ครั้งที่ 7 ประจำปี พ.ศ. 2556 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย โดยตัดสินเพื่อมอบรางวัลจากการลงคะแนนของคณะกรรมการผู้ทรงคุณวุฒิ คำวิจารณ์จะถูกนำส่งคณะกรรมการตัดสินเพื่อร่วมพิจารณารางวัล ภายใต้แนวคิด "หน้าม่านคุณภาพ หลังม่านคุณธรรม" จัดขึ้นในวันที่ 4 มิถุนายน พ.ศ. 2557 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร
รางวัลยอดเยี่ยมแห่งปี.
รายชื่อที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
ตำบลนาแพง

นาแพง เป็นตำบลหนึ่งของอำเภอโคกโพธิ์ไชย จังหวัดขอนแก่น ห่างจากตัวอำเภอประมาณ 5 กิโลเมตร ห่างจากตัวจังหวัดประมาณ 76 กิโลเมตร และห่างจากกรุงเทพมหานครประมาณ  500 กิโลเมตร สภาพเป็นที่ราบลุ่มมีลำน้ำชี และมีหนองน้ำธรรมชาติเพื่ออุปโภคบริโภคในชุมชน
ประวัติ.
ตำบลนาแพงอยู่ในเขตเทศบาลตำบลนาแพง ซึ่งแต่เดิมได้จัดตั้งขึ้นเป็นสภาตำบลนาแพง ต่อมาเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศจัดตั้งสภาตำบลนาแพงเป็นองค์การบริหารส่วนตำบลนาแพง จนกระทั่งวันที่ 27 ตุลาคม พ.ศ. 2552 ได้รับการยกฐานะตามประกาศกระทรวงมหาดไทย เรื่อง จัดตั้งองค์การบริหารส่วนตำบลนาแพง อำเภอโคกโพธิ์ไชย จังหวัดขอนแก่น เป็นเทศบาลตำบลนาแพง จนปัจจุบัน
การแบ่งเขตการปกครอง.
ตำบลนาแพงแบ่งออกเป็น 8 หมู่บ้าน ดังนี้
ประชากร.
ตำบลนาแพงมีประชากรรวมทั้งสิ้น 4,525 คน
ตำบลซับสมบูรณ์ (อำเภอโคกโพธิ์ไชย)

ซับสมบูรณ์ เป็นตำบลหนึ่งในอำเภอโคกโพธิ์ไชย จังหวัดขอนแก่น ห่างจากตัวจังหวัดประมาณ 78 กิโลเมตร และห่างจากกรุงเทพมหานครประมาณ 400 กิโลเมตร โดยมีสภาพพื้นที่ทั่วไปเป็นที่ราบสูงเชิงภูเขาหินทรายตามแนวภูผาแดง ด้านใต้ตำบลเป็นที่ราบลุ่มและมีลำห้วยสามหมอ ไหลลงมาจากช่องสามหมอ เขตรอยต่อระหว่างภูผาแดงกับภูโค้ง ผ่านทิศตะวันตกเฉียงใต้ ไหลลงสู่แม่น้ำชีทางทิศใต้ ดินเป็นดินปนทรายและดินลูกรัง
ประวัติ.
ตำบลซับสมบูรณ์เดิมเป็นหมู่บ้านส่วนหนึ่งในเขตการปกครองของตำบลโพธิ์ไชย อำเภอมัญจาคีรี ต่อมาปี พ.ศ. 2535 ได้แยกออกมาตั้งเป็นตำบลซับสมบูรณ์ อำเภอมัญจาคีรี และมีการจัดตั้งสภาตำบลซับสมบูรณ์ ต่อมาเมื่อวันที่ 19 มกราคม พ.ศ. 2539 กระทรวงมหาดไทยได้ประกาศจัดตั้งสภาตำบลซับสมบูรณ์เป็นองค์การบริหารส่วนตำบลซับสมบูรณ์ มาจนถึงปัจจุบัน
ที่ตั้งและอาณาเขต.
ตำบลซับสมบูรณ์ตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
ตำบลซับสมบูรณ์แบ่งเขตการปกครองออกเป็น 11 หมู่บ้าน ดังนี้
ประชากร.
ตำบลซับสมบูรณ์มีประชากรรวมทั้งสิ้น 6,566 คน
ตำบลเมืองเก่าพัฒนา

เมืองเก่าพัฒนา เป็นตำบลหนึ่งในอำเภอเวียงเก่า จังหวัดขอนแก่น 
ที่ตั้งและอาณาเขต.
ตำบลเมืองเก่าพัฒนาตั้งอยู่ทางทิศตะวันออกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ตำบลเมืองเก่าพัฒนาเดิมเป็นหมู่บ้านในเขตการปกครองของตำบลเขาน้อย เมื่อวันที่ 16 ธันวาคม พ.ศ. 2539 กระทรวงมหาดไทยได้จัดตั้งสภาตำบลเมืองเก่าพัฒนาเป็นองค์การบริหารส่วนตำบลเมืองเก่าพัฒนา จนปัจจุบัน
การแบ่งเขตการปกครอง.
ตำบลเมืองเก่าพัฒนาแบ่งเขตการปกครองออกเป็น 10 หมู่บ้าน ดังนี้
รายชื่อตัวละครสมมติในยุคสามก๊ก

รายชื่อตัวละครสมมติในยุคสามก๊ก แสดงรายชื่อของบุคคลที่เป็นตัวละครสมมติที่ปรากฏในประวัติศาสตร์จีนในยุคสามก๊ก รายชื่อประกอบด้วยตัวละครสมมติที่ปรากฏในวรรณกรรมอิงประวัติศาสตร์จีนเรื่อง"สามก๊ก"ของล่อกวนตง (คือเป็นตัวละครที่แต่งเสริมขึ้นมา ไม่ปรากฏชื่อในหลักฐานทางประวัติศาสตร์) และชื่อของตัวละครสมมติที่ปรากฏในแหล่งอื่นที่อิงประวัติศาสตร์ยุคสามก๊ก
ชื่อตัวละครที่ปรากฏในวรรณกรรม "สามก๊ก" เรียงตามลำดับตามการปรากฏชื่อในวรรณกรรม แบ่งตามตอนที่ปรากฏชื่อครั้งแรก (ในรายชื่อนี้แบ่งตอนของวรรณกรรม"สามก๊ก" เป็น 120 ตอนตามวรรณกรรมฉบับภาษาจีน ต่างจาก"สามก๊ก ฉบับเจ้าพระยาพระคลัง (หน)" ที่แบ่งเป็น 87 ตอน)
ตำบลเขาน้อย (อำเภอเวียงเก่า)

เขาน้อย เป็นตำบลหนึ่งในอำเภอเวียงเก่า จังหวัดขอนแก่น โดยมีสภาพพื้นที่ทั่วไปเป็นที่ราบในหุบเขา บางส่วนเป็นลอนคลื่นใกล้บริเวณภูเขา และบางส่วนเป็นภูเขามีความสูงประมาณ 600–800 เมตรจากระดับน้ำทะเล
ประวัติ.
ตำบลเขาน้อยแต่เดิมนั้นเป็นส่วนหนึ่งของตำบลในเมือง อำเภอภูเวียง ต่อมาเมื่อมีจำนวนประชากรหนาแน่นขึ้น จึงได้แยกออกมาเป็นตำบลเขาน้อย โดยมีสภาตำบลเขาน้อยเป็นศูนย์พัฒนาตำบล จนต่อมาวันที่ 16 ธันวาคม พ.ศ. 2539 กระทรวงมหาดไทยได้จัดตั้งสภาตำบลเขาน้อยเป็นองค์การบริหารส่วนตำบลเขาน้อย และหลังจากนั้นก็มีการแยกตำบลเขาน้อยบางส่วนออกเป็นตำบลเมืองเก่าพัฒนา ทำให้ตำบลเขาน้อยมีเขตปกครองเหลือ 11 หมู่บ้านจนปัจจุบัน 
ที่ตั้งและอาณาเขต.
ตำบลเขาน้อยตั้งอยู่ทางทิศตะวันออกเฉียงเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
ตำบลเขาน้อยแบ่งเขตการปกครองออกเป็น 11 หมู่บ้าน ดังนี้
ตำบลบ้านโคก (อำเภอหนองนาคำ)

บ้านโคก เป็นตำบลหนึ่งในอำเภอหนองนาคำ จังหวัดขอนแก่น ตั้งอยู่ทางทิศตะวันตกเฉียงเหนือของจังหวัดขอนแก่น ระยะทางห่างจากศาลากลางจังหวัดประมาณ 85 กิโลเมตร องค์กรปกครองส่วนท้องถิ่นในพื้นที่ คือ เทศบาลตำบลหนองนาคำ ซึ่งครอบคลุมพื้นที่ตำบลบ้านโคกทั้งตำบล
ประวัติ.
องค์กรปกครองส่วนท้องถิ่นในตำบลบ้านโคก เดิมก่อตั้งเป็น "สภาตำบลบ้านโคก" และเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะเป็น "องค์การบริหารส่วนตำบลบ้านโคก" จนเมื่อวันที่ 6 กันยายน 2556 กระทรวงมหาดไทยประกาศให้ องค์การบริหารส่วนตำบลบ้านโคก ยกฐานะเป็น "เทศบาลตำบลบ้านโคก" และต่อมาได้ขอเปลี่ยนชื่อเทศบาลใหม่เป็น "เทศบาลตำบลหนองนาคำ" จนปัจจุบัน
หมู่บ้าน.
ตำบลหนองนาคำแบ่งออกเป็น 8 หมู่บ้าน 1,449 ครัวเรือน ได้แก่
ความเฟื่องฟูของมวยปล้ำอาชีพในคริสต์ทศวรรษ 1980

ความเฟื่องฟูของมวยปล้ำอาชีพในคริสต์ทศวรรษ 1980 (เรียกอีกอย่างว่า ยุคทอง) เป็นยุคที่ได้รับความนิยมเพิ่มขึ้นเรื่อย ๆ ของวงการมวยปล้ำอาชีพในสหรัฐอเมริกา และที่อื่น ๆ ในช่วงคริสต์ทศวรรษ 1980 โดยการขยายตัวผ่านทางโทรทัศน์ผ่านสายเคเบิลและทางระบบจ่ายเมื่อรับชม (pay-per-view) ควบคู่ไปด้วยความพยายามของนักโปรโมดเตอร์ เช่น วินซ์ แม็กแมน ที่เห็นการเปลี่ยนแปลงในวงการมวยปล้ำอาชีพจากระบบควบคุมโดยบริษัทในภูมิภาคจำนวนมาก เพื่อครอบงำทั่วประเทศ โดย 2 บริษัท ได้แก่ สมาคมของวินซ์ แม็กแมน เวิลด์เรสต์ลิงเฟดเดอเรชั่น (WWF, ปัจจุบันคือ WWE) และสมาคมของเท็ด เทอร์เนอร์ เวิลด์แชมเปี้ยนชิพเรสต์ลิง (WCW) นับตั้งแต่คริสต์ทศวรรษ 1980 ถึงต้นคริสต์ทศวรรษ 1990 เป็นช่วงที่ WWF อยู่ในอันดับต้น ๆ ส่วน WCW ยังคงเป็นสมาชิกในเครือ เนชันนัลเรสต์ลิงอัลไลแอนซ์ ในทศวรรษต่อมา ได้มีลดอำนาจลงของ NWA
ประวัติ.
ในช่วงต้นคริสต์ทศวรรษ 1980 มีการแข่งขันกันขององค์กร 3 แห่งในวงการมวยปล้ำอาชีพในสหรัฐอเมริกา ประกอบด้วย เวิลด์ไวด์เรสต์ลิงเฟดเดอเรชั่น (WWWF) ในทางตอนเหนือของอเมริกา อเมริกันเรสต์ลิงอัสโซเชียชั่น (AWA) ในทางตอนกลางของอเมริกา และเนชันนัลเรสต์ลิงอัลไลแอนซ์ (NWA) ซึ่งดำเนินกิจการภายในเขตที่ตั้งของตนเองของประเทศ
NWA แข่งขันกับ WWF.
จิม คร็อกเกตต์ ยังได้เห็นถึงการส่งเสริมการขายสมาคมทั่วประเทศซึ่งทำให้สมาชิก NWA อื่น ๆ ได้รับความสนใจในเอนทิตีแบบเดียวในนามของจิมคร็อกเก็ตโปรโมชันส์ (JCP) ในปี ค.ศ. 1986 ได้เปลี่ยนชื่อจาก JCP มาเป็น NWA World Championship Wrestling
ดีด็อยท์เชอว็อคเคินเชา

ดีด็อยท์เชอว็อคเคินเชา  เป็นชื่อของชุดภาพยนตร์ข่าว ที่ออกฉายทั่วโรงภาพยนตร์ใน นาซีเยอรมนี ตั้งแต่ปี 1940 จนถึง สงครามโลกครั้งที่สองสิ้นสุดลง โดยภาพยนตร์ข่าวยังเป็นหนึ่งในเครื่องมือโฆษณาชวนเชื่อหลัก ของนาซีตลอดสงคราม 
"ดีด็อยท์เชอว็อคเคินเชา" จะได้รับม้วนภาพยนตร์จากคลังภาพยนตร์ของหน่วยรายงานสงครามของ"เวร์มัคท์" ("Propagandakompanien") และจากช่างภาพเด่น ๆ เช่น Hans Ertl และ Walter Frentz รวมถึงภาพจากภาพยนตร์โฆษณาชวนเชื่อ อย่าง "The Eternal Jew" และ "Feldzug in Polen" โดยผู้ให้เสียงบรรยายหลักคือ Harry Giese โดยได้รับมอบหมายให้เป็น "เสียง" ของภาพยนตร์ข่าวเหมือนเป็นเสียงแห่งเสรีภาพที่ถูกนำมาใช้กับการบรรยายข้อเท็จจริงในเครื่องมือโฆษณาชวนเชื่อของนาซี
ภาพยนตร์ข่าวมีม้วนภาพยนตร์เด่น ๆ ที่ถูกถ่ายเช่นการรบที่นอร์ม็องดี, ภาพการพบของ อดอล์ฟ ฮิตเลอร์ และ เบนิโต มุสโสลินี หลัง แผนลับ 20 กรกฎาคม และม้วนสุดท้าย (No. 755) ที่ฮิตเลอร์มอบเครื่องอิสริยาภรณ์กางเขนเหล็ก ให้กับอาสาสมัครของยุวชนฮิตเลอร์ที่สวนในทำเนียบนายกรัฐมนตรีไรช์ก่อนยุทธการที่เบอร์ลิน และสารคดีสุดท้ายคือ "คนทรยศที่ศาลประชาชน" ซึ่งเกี่ยวกับการพิจรณาคดีผู้สมรู้ร่วมคิดในแผนลับ 20 กรกฎาคม
การประชุมพ็อทซ์ดัม

การประชุมพ็อทซ์ดัม  เป็นการประชุมระหว่างสามฝ่ายแห่งฝ่ายสัมพันธมิตรในสงครามโลกครั้งที่สอง,ได้แก่ สหราชอาณาจักร, สหรัฐอเมริกา และสหภาพโซเวียต.ที่มีความเกี่ยวข้องกับการยึดครองทางทหารและทำการฟื้นฟูเยอรมนี, ชายแดน,สถานภาพของอดีตดินแดนตะวันออก, เขตแดนยุโรปทั้งหมดของสงคราม นอกจากนี้ยังได้กล่าวถึงการทำให้ประเทศเยอรมนีปลอดทหาร, การชดใช้ค่าเสียหาย และการฟ้องร้องต่อเหล่าอาชญากรสงคราม โดยการประชุมจัดขึ้นที่ ตำหนักของเจ้าชายวิลเฮล์มในเมือง พ็อทซ์ดัม เยอรมนีภายใต้การยึดครอง ตั้งแต่วันที่ 17 กรกฎาคม ถึงวันที่ 2 สิงหาคม 1945
ตำบลหัวหนอง

หัวหนอง เป็นตำบลหนึ่งในอำเภอบ้านไผ่ จังหวัดขอนแก่น ตั้งอยู่ทางทิศตะวันตกเฉียงใต้ของอำเภอบ้านไผ่ องค์กรปกครองส่วนท้องถิ่นที่รับผิดชอบพื้นที่ครอบคลุมตำบลหัวหนองทั้งตำบล คือ องค์การบริหารส่วนตำบลหัวหนอง โดยที่ทำการตั้งอยู่ห่างจากที่ว่าการอำเภอบ้านไผ่ประมาณ 3 กิโลเมตร มีระยะทางห่างจากกรุงเทพมหานครประมาณ 396 กิโลเมตร ไปตามทางหลวงแผ่นดินหมายเลข 2 (ถนนมิตรภาพ)
ที่ตั้งและอาณาเขต.
ตำบลหัวหนองตั้งอยู่ทางทิศตะวันตกเฉียงใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ในอดีตราวเมื่อปี พ.ศ. 2452  ประมาณเวลาได้  95 ปี พื้นที่เดิมมีหมู่บ้านเพียง 3 หมู่บ้านชื่อบ้านหัวหนอง บ้านนาวัวและบ้านโนนงิ้ว ได้รวมเป็นหมู่บ้านเดียวกันมีนามในเบื้องต้นว่า โนนงิ้ว ได้ย้ายมาจากตำบลหัวนาคำ ซึ่งหากจากที่นี้ไปทางทิศตะวันตกเฉียงใต้ ประมาณ  40  กิโลเมตร เหตุที่ย้ายมาเนื่องจากที่เดิมมีสภาพแวดล้อมไม่เหมาะสม ซึ่งทราบจากการบอกเล่ามาว่าสภาพพื้นดินเป็นโคลนเหนียวและอยู่ห่างตัวเมือง เส้นทางการคมนาคมสัญจรไปมาไม่สะดวกเป็นลักษณะหมู่บ้านปิด เพราะสมัยนั้นเป็นป่าดงหนาทึบมาก ฉะนั้นจึงอพยพเข้ามาอยู่ใกล้ตัวเมืองเพื่อให้การไปมาติดต่อกับทางอำเภอสะดวกสบายยิ่งขึ้น ได้พิจารณาเห็นว่าในที่ปัจจุบันนี้มีทำเล ที่เหมาะสมมีหนองน้ำใหญ่ ชื่อว่าหนองนาวัว ได้อาศัยในการครองชีพไม่ขาดแคลนจึงได้เลือกเอาทำเลนี้เป็นที่ตั้งหมู่บ้าน  และได้ขนานนามชื่อบ้านตนเองให้สอดคล้องตามสภาพภูมิศาสตร์ว่าบ้านโนนงิ้ว (เพราะมีต้นนุ่นมาก) และตามหลักฐานข้อมูลบ้านโนนงิ้ว 
ในเวลาต่อมา นายชม  มาศรี ได้ขอตั้งตำบลเพิ่มขึ้นโดยแบ่งแยกออกมจากตำบลบ้านไผ่ รวมเขตการปกครอง 6 หมู่บ้าน คือ หัวหนอง หนองนาวัว โนนงิ้ว โนนไผ่ โนนข่า และหนองร้านหญ้า ใช้ชื่อว่า ตำบลหัวหนอง อยู่ในเขตปกครองของอำเภอบ้านไผ่ จังหวัดขอนแก่น โดยมีสภาตำบลหัวหนองทำการปกครองตำบลหัวหนอง จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะเป็น องค์การบริหารส่วนตำบลหัวหนอง มาจนถึงปัจจุบัน
หมู่บ้าน.
ตำบลหัวหนองแบ่งออกเป็น 6 หมู่บ้าน ดังนี้
โรคดัตช์

ในวิชาเศรษฐศาสตร์ โรคดัตช์  เป็นภาวะที่เกิดขึ้นจากการเจริญเติบโตในภาคเศรษฐกิจหนึ่ง (เช่นการค้นพบแหล่งทรัพยากรธรรมชาติ) แต่ไปทำให้ภาคเศรษฐกิจอื่นๆถดถอย (เช่นภาคการผลิตหรือเกษตรกรรม) สามารถอธิบายด้วยกลไกทางการค้าระหว่างประเทศคือ การที่ภาคเศรษฐกิจใดๆเติบโตขึ้นจะนำมาซึ่งเงินทุนไหลเข้าจากต่างชาติ ส่งผลให้สกุลเงินของประเทศแข็งค่าขึ้นเมื่อเทียบกับสกุลเงินอื่นๆ การแข็งค่าของสกุลเงินทำให้ประเทศมีต้นทุนในการส่งออกสูงขึ้นและมีต้นทุนการนำเข้าลดลง ทำให้ประเทศมีศักยภาพการแข่งขันในตลาดโลกด้อยลง
เมื่อกล่าวถึงโรคดัตช์ โดยส่วนมากมักจะสื่อถึงการค้นพบทรัพยากรธรรมชาติ นอกจากนี้ยังสามารถสื่อถึง "การเจริญเติบโตใดๆที่ทำให้เงินตราต่างประเทศไหลเข้าจำนวนมาก รวมถึงความผันผวนด้านราคาพลังงาน ด้านเงินช่วยเหลือจากต่างประเทศ และด้านการลงทุนโดยตรงจากต่างประเทศ"
คำว่าโรคดัตช์ถูกบัญญัติขึ้นในค.ศ. 1977 โดยนิตยสาร "The Economist " เพื่ออธิบายถึงภาวะถดถอยของภาคการผลิตในประเทศเนเธอร์แลนด์ภายหลังค้นพบแหล่งก๊าซโกรนิงเงินซึ่งเป็นแหล่งก๊าซขนาดใหญ่เมื่อค.ศ. 1959 ตัวอย่างของโรคดัตช์ที่เห็นได้อย่างชัดเจนที่สุดคือประเทศเวเนซุเอลา การเป็นผู้ส่งออกน้ำมันรายใหญ่ในสมัยประธานาธิบดีอูโก ชาเบซ ทำให้สกุลเงินโบลิวาร์แข็งค่าขึ้นมหาศาล กรุงการากัสกลายเป็นเมืองที่มีค่าครองชีพแพงที่สุดในโลกตามอัตราแลกเปลี่ยน รายได้มหาศาลจากน้ำมันเพียงพอเลี้ยงดูประชากรทั้งประเทศ ทำให้ประเทศละเลยภาคเศรษฐกิจอื่นๆและต้องพึ่งพาการนำเข้าสินค้าอุปโภคบริโภคเกือบทั้งหมด เมื่อเกิดภาวะราคาน้ำมันถดถอยอย่างรวดเร็วในค.ศ. 2014 ก็ทำให้ประเทศเข้าสู่วิกฤตการทางเศรษฐกิจที่รุนแรงที่สุดในประวัติศาสตร์เวเนซุเอลา
เกมชีวิต ลิขิตชะตา

เกมชีวิต ลิขิตชะตา  เป็นละครโทรทัศน์จีนที่สร้างในปี ค.ศ. 2006 นำแสดงโดย เทียน ไห่หรง ออกอากาศทางช่องช่อง 3 แฟมิลี่ ทุกเช้าวันจันทร์-ศุกร์ เวลา 17:30 น. - 18:00 น. และออกอากาศซ้ำอีกครั้งในเวลา 21:30 น. - 22:00 น.
เนื้อเรื่องย่อ.
เรื่องราวการต่อสู้ชีวิตของผู้หญิงคนหนึ่ง ที่ล้มเหลวครั้งแล้วครั้งเล่าจนในที่สุดก็ประสบความสำเร็จ จื่อจินไม่เพียงแค่บริหารกิจการ เธอยังต้องจัดการกับชีวิตอันยุ่งเหยิงของตนเองอีกด้วย จากเด็กสาวคนหนึ่งซึ่งปีนขึ้นมาจากความลำบากจนกลายเป็นผู้ใหญ่ที่เต็มไปด้วยประสบการณ์ ตลอดระยะเวลาสามสิบปีเธอต้องเผชิญกับการต่อสู้ล้มลุกคลุกคลาน กระทั่งเธอได้เป็นแบบฉบับของคนที่ล้มเหลวครั้งแล้วครั้งเล่า ต่อสู้ฝ่าฟันจนประสบความสำเร็จ แต่ความสำเร็จในหน้าที่การงาน และความล้มเหลวในเรื่องความรัก ได้เข้ามาในชีวิตของจื่อจินในเวลาเดียวกัน
เมื่อความใฝ่ฝันของเธอเป็นจริง แต่เธอกลับพบว่าเธอต้องสูญเสียหลายๆสิ่งไป แต่จื่อจินก็เริ่มต้นใหม่เพื่อเรียกสิ่งที่สูญเสียไปกลับคืนมา เธอต้องเผชิญกับลำบาก จนกระทั่งเธอมีวันที่ได้สัมผัสถึงความมีหน้ามีตาและมีชีวิตที่สุขสบาย ถึงได้เข้าใจว่าแท้ที่จริงแล้วเธอควรทนุถนอมสิ่งใด และปล่อยสิ่งใดทิ้งไป เมื่อเธอเห็นน้องสาวและน้องเขยพึ่งพิงเธออย่างมีความสุข และเมื่อเธอต้องส่งจื่อหัวน้องชายคนเดียวเข้าคุกด้วยมือเธอเอง เธอกอดน้องชายแล้วร้องไห้ด้วยความเจ็บปวด อีกทั้งเธอต้องเก็บซ่อนรักแท้ไว้ในใจ พร้อมกับอวยพรชายคนรักให้มีความสุข
บาร์บิทูเรต

บาร์บิทูเรต  เป็นยาที่ส่งผลต่อระบบประสาทส่วนกลาง มักใช้เป็นยาระงับประสาทหรือเป็นยาสลบ นอกจากนี้ยังสามารถใช้เป็นยาคลายกังวล, ยานอนหลับ หรือยาคลายกล้ามเนื้อ การใช้บาร์บิทูเรตอาจทำให้เกิดการติดยาทั้งทางกายและทางจิตใจ ดังนั้นแพทย์จึงมักใช้ยากลุ่มเบ็นโซไดอาเซพีนแทนการใช้บาร์บิทูเรต ซึ่งยากลุ่มเบ็นโซไดอาเซพีนมีความเสี่ยงด้านการใช้ยาเกินขนาดและการติดยาต่ำกว่าบาร์บิทูเรต อย่างไรก็ตาม บาร์บิทูเรตยังคงถูกใช้งานอย่างแพร่หลายเพื่อหลายวัตถุประสงค์ โดยเฉพาะการใช้เป็นยาสลบหลัก, รักษาโรคลมชัก, รักษาไมเกรนเฉียบพลัน ตลอดจนใช้เพื่อทำการุณยฆาตหรือโทษประหารชีวิต
ฟูจิวาระ โนะ ทาดาซาเนะ

ฟุจิวะระ โนะ ทะดะซะเนะ (#เปลี่ยนทาง , 1078 – 31 กรกฎาคม 1162) ชนชั้นสูงและขุนนางชาวญี่ปุ่นจาก ตระกูลฟุจิวะระ เป็นบุตรชายของ ฟูจิวาระ โนะ โมโรมิชิ และเป็นหลานปู่ของ ฟุจิวะระ โนะ โมะโระซะเนะ. เขาเป็นผู้สั่งให้สร้างคฤหาสน์ที่มีชื่อว่า ฟุเกะโดะโนะ ซึ่งตั้งอยู่ทางตอนเหนือของ วัดเบียวโด และยังเป็นบิดาของ ฟุจิวะระ โนะ ทะดะมิชิ
ฟุตบอลโลก 2018 รอบคัดเลือก โซนเอเชีย – รอบที่ 4

ฟุตบอลโลก 2018 รอบคัดเลือก โซนเอเชีย – รอบที่ 4 จะลงเล่นตั้งแต่วันที่ 5 ถึง 10 ตุลาคม พ.ศ. 2560.
รูปแบบการแข่งขัน.
ในรอบที่สี่, สองทีมอันดับสามที่มาจากสองกลุ่มใน รอบที่สาม จะลงแข่งขันในรูปแบบสองนัดเพลย์ออฟเหย้าและเยือน. ผู้ชนะจะได้ผ่านเข้าสู่ รอบคัดเลือกเพลย์ออฟ แล้วก็ได้พบกับทีมอันดับสี่ที่มาจาก ฟุตบอลโลก รอบคัดเลือก โซนคอนคาแคฟ.
แมตช์.
การจับสลากสำหรับรอบที่สี่ของรอบคัดเลือกโซนเอเชียจะจัดขึ้นในเดือนกันยายน พ.ศ. 2560, หลังรอบสามแข่งขันเสร็จสิ้น. 
<onlyinclude>
</onlyinclude>
อันดับดาวซัลโว.
การแข่งขันทั้งหมดมี 5 ประตูที่ทำได้ใน 2 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
The Mask Singer หน้ากากนักร้อง ซีซันที่ 3

The Mask Singer หน้ากากนักร้อง ซีซันที่ 3 รายการโทรทัศน์ประเภทเรียลลิตีโชว์มิวสิกโชว์และเป็นฤดูกาลที่ 3 ของรายการ The Mask Singer หน้ากากนักร้อง ของประเทศไทยผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ดำเนินรายการโดย กันต์ กันตถาวร 
คณะกรรมการ.
คณะกรรมการในรายการซีซันที่ 3 จะมีหน้าที่วิเคราะห์เทคนิคการร้องเพลงของผู้เข้าแข่งขัน ทายตัวตนที่แท้จริงของบุคคลแต่ละคนที่ซ่อนอยู่ภายใต้หน้ากากที่ยังไม่มีใครทราบ จนกว่าจะถึงเวลาที่จะต้องเฉลยตัวตน โดยคณะกรรมการจะมีทั้งหมด 7 คน ในแต่ละครั้ง ซึ่งจะประกอบด้วยกรรมการประจำรายการ และ กรรมการรับเชิญ
รายนามของคณะกรรมการแต่ละคน มีดังนี้
ผู้เข้าแข่งขัน.
รายนาม, ฉายาของหน้ากาก และรายละเอียดของผู้เข้าแข่งขันแต่ละคน มีดังนี้
รอบที่ 3 : Group Final.
□ ออกอากาศระหว่างวันที่ 14 ธันวาคม 2560 - 4 มกราคม 2561
ธารไชยยันต์ ศรีสุวรรณ

พลเอก ธารไชยยันต์ ศรีสุวรรณ (เกิด; 5 สิงหาคม 2501) ตุลาการศาลทหารสูงสุดประธานคณะกรรมการในคณะกรรมการฝ่ายจัดขบวนพระบรมราชอิสริยยศพระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร อดีตผู้อำนวยการศูนย์บรรเทาสาธารณภัยกองทัพไทย อดีตผู้บัญชาการทหารสูงสุด คณะกรรมการยุทธศาสตร์ชาติ อดีตเสนาธิการทหาร สมาชิกสภานิติบัญญัติแห่งชาติ กรรมการในคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติกรรมการในคณะกรรมการมูลนิธิโรงพยาบาลสมเด็จพระยุพราช และอดีตสมาชิกคณะรักษาความสงบแห่งชาติ